पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के इस दौर में भी जिले की महिलाओं ने खरीदी केन्द्रों पर सबसे ज्यादा गेहूं खरीदने का रिकॉर्ड बनाया है। दरअसल जिले में 206 में से 56 केन्द्रों का संचालन स्व-सहायता समूह की महिलाओं के द्वारा किया जा रहा है। इन 56 केन्द्रों पर 9 हजार 532 किसानों से यह 6 लाख 63 हजार क्विंटल गेहूं खरीद गया है। जो प्रदेश में सबसे ज्यादा है। सागर के बाद 6 लाख 5 हजार क्विंटल के साथ प्रदेश में दूसरा स्थान पर जबलपुर और 5 लाख 10 हजार क्विंटल के साथ तीसरा स्थान पर दमोह जिला है।
जिला परियोजना प्रबंधक हरीश दुबे ने बताया कि पामाखेड़ी गांव के साक्षी स्व. सहायता समूह ने सर्वाधिक 29 हजार 120 क्विंटल, जैतपुर के गौरी स्व. सहायता समूह ने 19 हजार 999 क्विंटल, धनगुंवा के श्रीगणेश स्व. सहायता समूह ने 19 हजार 112 और खड़ौआ गांव के शक्ति समूह ने 17 हजार 659 क्विंटल गेहूं अब तक किसानों से समर्थन मूल्य पर खरीदा है। सीईओ इच्छित गढ़पाले ने बताया कि गेहूं उपार्जन केन्द्रों में महिलाएं सक्रियता के साथ तुलाई, संग्रहण, भंडारण और परिवहन का कार्य पूरी जिम्मेदारी के साथ निभा रहीं हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn